
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αρι θ. 1015040/10064/Β0012 (1) 

Λογιστική εμφάνιση και χειρισμός του φόρου που παρα- 
κρατείται για τα έσοδα που φορολογούνται κατά ειδικό 
τρόπο με εξάντληση της φορολογικής υποχρέωσης. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

α. Τις διατάξεις του άρθρου 106 παρ. 8 του Ν. 2238/ 
1994 (ΦΕΚ Α' 151), όπως ισχύουν. 

β. Την αριθ. 1044770/10159/Β0012/ΠΟΛ 1117/ 
23.3.1993 απόφασή μας (ΦΕΚ Β' 257). 

Υ Τα οριζόμενα από το Ελληνικό Γενικό Λογιστικό Σχέ¬ 
διο. 

δ. Την αριθ. 411/24.1.1996 κοινή απόφαση του Πρω¬ 
θυπουργού και του Υπουργού Οικονομικών, με την οποία 
μεταβιβάζονται αρμοδιότητες στους Υφυπουργούς Οικο¬ 
νομικών (ΦΕΚ Β' 58). 

ε. Ότι από τις διατάξεις της απόφασης αυτής δεν προ¬ 
κύπτει δαπάνη στον Κρατικό Προϋπολογισμό, αποφασί¬ 
ζουμε: 

1. Τα νομικά πρόσωπα της παραγράφου 1 του άρθρου 
101 του Ν. 2238/1994 υποχρεούνται, σε συνέχεια των 
αναφερόμενων στην αριθ. 1044770/10159/ΠΟΛ 1117/ 
23.3.1993 απόφασή μας, να εμφανίζουν στα βιβλία τους 
στη χρέωση των οικείων υπολογαριασμών του δευτερο¬ 
βάθμιου 33.13 «Ελληνικό Δημόσιο - προκαταβλημένοι και 
παρακρατημένοι φόροι», με ανάλυση αυτών κατά κατηγο¬ 


ρία εσόδου και συντελεστή φόρου, το ποσό του φόρου ει¬ 
σοδήματος που τους παρακρατείται για τα έσοδά τους 
που φορολογούνται κατά ειδικό τρόπο με εξάντληση της 
φορολογικής υποχρέωσης. 

2. Κατά το κλείσιμο του ισολογισμού των παραπάνω νο¬ 
μικών προσώπων, που αφορά τη διαχειριστική περίοδο 
εντός της οποίας αποκτήθηκαν τα έσοδα που φορολογού¬ 
νται κατά ειδικό τρόπο με εξάντληση της φορολογικής 
υποχρέωσης, για τη λογιστική παρακολούθηση του παρα- 
κρατηθέντος για τα εισοδήματα αυτά φόρου εισοδήματος, 
θα έχουν εφαρμογή τα ακόλουθα: 

Α) Στην περίπτωση κατά την οποία προκύπτουν κέρδη 
μεγαλύτερα του συνόλου των τυχόν αφορολόγητων εσό¬ 
δων και των εσόδων που φορολογήθηκαν κατά ειδικό 
τρόπο με εξάντληση της φορολογικής υποχρέωσης: 

αα) Το ποσό του φόρου εισοδήματος που παρακρατή¬ 
θηκε για τα πιο πάνω έσοδα, κατά το μέρος εκείνο που 
αναλογεί στα διανεμόμενα ποσά και το οποίο συμψηφίζε¬ 
ται με το φόρο εισοδήματος των φορολογητέων κερδών 
της διαχειριστικής περιόδου που κλείνεται, σύμφωνα με 
τις ισχϋουσες διατάξεις του Ν. 2238/1994, μεταφέρεται 
από τους οικείους υπολογαριασμούς του 33.13 στη χρέ¬ 
ωση του λογαριασμού 54.08 «Λογαριασμός εκκαθαρί- 
σεως φόρων - τελών ετήσιας δηλώσεως φόρου εισοδήμα- 
τος». 

ββ) Το υπόλοιπο ποσό αυτού του φόρου, που δεν συμ¬ 
ψηφίζεται, παραμένει στους οικείους υπολογαριασμούς 
του δευτεροβάθμιου 33.13 μέχρι του χρόνου διανομής ή 
κεφαλαιοποίησης του μη διανεμόμενου ποσού από τα ως 
άνω έσοδα, το οποίο μη διανεμόμενο ποσό εμφανίζεται 
στο δευτεροβάθμιο λογαριασμό 41.91 «Αποθεματικά από 
έσοδα φορολογηθέντα κατ’ ειδικό τρόπο». 

Περαιτέρω, εάν σε μεταγενέστερο χρόνο ληφθεί από¬ 
φαση για διανομή ή κεφαλαιοποίηση του αποθεματικού 
από έσοδα φορολογηθέντα κατά ειδικό τρόπο με εξά¬ 
ντληση της φορολογικής υποχρέωσης, το ποσό του παρα- 
κρατηθέντος φόρου, που αναλογεί στο διανεμόμενο ή κε- 
φαλαιοποιούμενο ποσό, μεταφέρεται από τους οικείους 
υπολογαριασμούς του 33.13, στη χρέωση του λογαρια¬ 
σμού που καταχωρείται, το ποσό του φόρου εισοδήματος 
που οφείλεται λόγω διανομής ή κεφαλαιοποίησης του 
αποθεματικού αυτού, προκειμένου να συμψηφισθεί σύμ¬ 
φωνα με τα προβλεπόμενα από τις ισχύουσες διατάξεις 
του Ν. 2238/1994. 

Β) Στην περίπτωση κατά την οποία προκύπτουν ζημιές 

μεγαλύτερες του συνόλου των τυχόν αφορολόγητων εσό¬ 
δων και των εσόδων που φορολογήθηκαν κατά ειδικό 
τρόπο με εξάντληση της φορολογικής υποχρέωσης, το 
σύνολο του ποσού του φόρου εισοδήματος που παρακρα¬ 
τήθηκε για τα πιο πάνω έσοδα μεταφέρεται από τους οι¬ 
κείους υπολογαριασμούς του 33.13 στον οικείο υπολογα- 
ριασμό του 63.00 «Φόρος εισοδήματος μη συμψηφιζόμε- 
νος». 

Γ) Σε οποιαδήποτε άλλη περίπτωση, στους οικείους 
υπολογαριασμούς του 33.13 θα παραμείνει το ποσό του 
φόρου εισοδήματος που παρακρατήθηκε για τα πιο πάνω 
έσοδα και αναλογεί στα αποθεματικά που προέρχονται 
από αυτά, τα οποία σχηματίζονται κατά τη διαχειριστική 
περίοδο που κλείνεται και κατά την περαιτέρω διανομή ή 
κεφαλαιοποίηση των αποθεματικών αυτών εφαρμόζονται 
αναλόγως όσα σχετικά αναφέρονται στην παραπάνω περί¬ 
πτωση Αββ. 

3. Τα αναφερόμενα στην προηγούμενη παράγραφο 
έχουν ανάλογη εφαρμογή και επί των αλλοδαπών επιχει¬ 
ρήσεων και οργανισμών που έχουν μόνιμη εγκατάσταση 
στην Ελλάδα. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 1 Μαρτίου 1996 

Ο ΥΦΥΠΟΥΡΓΟΣ 

ΓΙίϊΡΓ. ΑΝΩΜΕΡΙΤΗΣ 

-♦- 

Αριθ. 3406 (2 > 

Τροποποίηση Οργανισμού Εσωτερικής Υπηρεσίας (ΟΕΥ) 
του Δήμου Οιχαλίας Ν. Τρικάλων. 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ Ν. ΤΡΙΚΑΛΩΝ 
Έχοντας υπόψη: 

1. Τις διατάξεις του άρθρου 12 Ν. 1188/81 όπως αντι- 
καταστάθηκαν με το άρθρο 8 παρ. 5 του Ν. 2307/95. 

2. Τις διατάξεις του άρθρου 4 παρ. 6 Ν. 2240/94 και του 
άρθρου 34 παρ. 2 Ν. 2190/94. 

3. Την αριθμ. 123/95 απόφαση του Διοικητικού Συμ¬ 
βουλίου Οιχαλίας Ν. Τρικάλων. 

4. Την αριθμ. 10/1996 γνωμοδότηση του Υπηρεσιακού 
Συμβουλίου Προσωπικού ΟΤΑ Ν. Τρικάλων. 

5. Τις λειτουργικές ανάγκες της ΔΟΥ Τρικάλων και της 
ΔΟΥ Φαρκαδόνας που άρχισε να λειτουργεί από 
1.6.1995. 

6. Το γεγονός ότι από την παρούσα απόφαση δεν προ- 
καλείται καμμία δαπάνη εις βάρος του προϋπολογισμού 
του Δήμου Οιχαλίας Ν. Τρικάλων, αποφασίζουμε: 

Τροποποιούμε τον Οργανισμό Εσωτερικής Υπηρεσίας 
(ΟΕΥ) του Δήμου Οιχαλίας Ν. Τρικάλων, σύμφωνα με τα 
διαλαμβανόμενα στην αριθμ. 123/1995 απόφαση του Δη¬ 
μοτικού Συμβουλίου Οιχαλίας, με την οποία καταργοϋνται 
μία (1) προσωρινή θέση κλάδου ΤΕ Ελεγκτών Εσόδων - 
Εξόδων ΟΤΑ και τρεις (3) θέσεις κλάδου ΔΕΙ 4 Ελεγκτών 
Εσόδων - Εξόδων ΟΤΑ από τον ΟΕΥ του Δήμου Οιχαλίας. 

Έτσι η διάρθρωση των υπόλοιπων οργανικών θέσεων 
προσωπικού στον ΟΕΥ του Δήμου Οιχαλίας, έχει ως εξής: 

Α. ΚΑΤΗΓΟΡΙΑ ΔΕ 

Κλάδος ΔΕΙ Διοικητικός: Τρεις (3) θέσεις με βαθμούς 
Δ-Α. 

Κλάδος ΔΕΙ 5 Εισπρακτόρων: Μία (1) θέση με βαθμούς 
Δ-Α. 


Κλάδος ΔΕ29 Οδηγών Αυτοκινήτων: Μία (1) θέση με 
βαθμούς Δ-Α. 

Β. ΚΑΤΗΓΟΡΙΑ ΥΕ 

Κλάδος ΥΕ1 Κλητήρων - θυρωρών γενικών καθηκό¬ 
ντων: 

Μία (1) θέση με βαθμούς Ε-Β. 

Κλάδος ΥΕ3 Δασοφυλάκων: Μία (1) θέση με βαθμούς 
Ε-Β. Η θέση αυτή είναι προσωρινή και καταργείται με την 
αποχώρηση του υπηρετούντος υπαλλήλου από την υπηρε¬ 
σία (Ν. 1476/84). 

Κλάδος ΥΕ16: Μία (1) θέση εργάτη καθαριότητας και 
μία (1) θέση Υδρονομέα - καταμετρητή υδρομετρητών με 
βαθμούς Ε-Β. 

ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙΚΟΥ ΔΙΚΑΙΟΥ 

Μία (1) θέση καθαρίστριας γραφείων μερικής απασχό¬ 
λησης (2 ώρες την ημέρα), με σχέση εργασίας Ι.Δ. αορί¬ 
στου χρόνου. 

Από τις διατάξεις της απόφασης αυτής δεν προκαλείται 
δαπάνη εις βάρος του προϋπολογισμού του Δήμου Οιχα- 
λίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίκαλα, 1 Μαρτίου 1996 

Ο Περιφερειακός Διευθυντής 
ΓΕΩΡΓΙΟΣ ΤΡΑΝΤΟΣ 

-♦- 

Αριθ. 2191 < 3 > 

Ψήφιση Οργανισμού Εσωτερικής Υπηρεσίας του 12ου 
Συμβουλίου Περιοχής Ν. Τρικάλων. 

Ο ΠΕΡΙΦΕΡΕΙΑΚΟΣ Δ/ΝΤΗΣ Ν. ΤΡΙΚΑΛΩΝ 
Έχοντας υπόψη: 

1. Τις διατάξεις του άρθρου 48 παρ. 13 του Ν. 2218/4, 
σε συνδυασμό με τις διατάξεις του άρθρου 12 του Ν. 
1188/81 και του άρθρου 8 παρ. 5 του Ν. 2307/95. 

2. Τις διατάξεις του άρθρου 34 Ν. 2190/94, του Π,Δ. 
379/87 και Π.Δ. 22/90. 

3. Τις διατάξεις του άρθρου 27 Ν. 2081/92, της εγκυ¬ 
κλίου 550/7,10.92 της Γραμματείας του Υπουργικού Συμ¬ 
βουλίου και της εγκυκλίου 36848/22.8.95 του Υπουρ¬ 
γείου Εσωτερικών. 

4. Την αριθμ. 11/1995 απόφαση του Διοικητικού Συμ¬ 
βουλίου του 12ου Συμβουλίου Περιοχής Νομού Τρικά¬ 
λων. 

5. Την αριθμ. 9/1996 γνωμοδότηση του Υπηρεσιακού 
Συμβουλίου Προσωπικού ΟΤ.Α. Νομού Τρικάλων. 

6. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του προϋπολογι¬ 
σμού του 12ου Συμβουλίου περιοχής, το ύψος της οποίας 
δεν μπορεί να προσδιοριστεί. Η δαπάνη αυτή θα καλυφθεί 
με εγγραφή πίστωσης στον προϋπολογισμό του 12ου 
Συμβουλίου περιοχής Ν. Τρικάλων. 

Εγκρίνουμε τον Οργανισμό Εσωτερικής Υπηρεσίας 
(ΟΕΥ) του 12ου Συμβουλίου Περιοχής Νομού Τρικάλων, 
όπως ψηφίστηκε με την αριθμ. 11/1995 απόφαση του 
Διοικητικού Συμβουλίου του και του οποίου η διάρθρωση 
των οργανικών θέσεων έχει ως εξής: 

Α. ΘΕΣΕΙΣ ΔΙΟΙΚΗΤΙΚΟΥ ΠΡΟΣΩΠΙΚΟΥ 
ΚΑΤΗΓΟΡΙΑ ΠΕ 

ΠΕΙ Διοικητικός: μία (1) θέση. 

ΚΑΤΗΓΟΡΙΑ ΔΕ 

ΔΕΙ Διοικητικός: μία (1) θέση. 

ΔΕΙ 4 Ελεγκτών Εσόδων-Εξόδων ΟΤΑ: μία (1) θέση, 
ΔΕΙ5 Εισπρακτόρων: μία (1) θέση. 

ΚΑΤΗΓΟΡΙΑ ΥΕ 

ΥΕ1 Κλητήρων - θυρωρών γενικών καθηκόντων: 
δύο (2) θέσεις. 

ΥΕ16 Προσωπικού καθαριότητας: έξι (6) θέσεις. 

Β. ΘΕΣΕΙΣ ΤΕΧΝΙΚΟΥ ΠΡΟΣΩΠΙΚΟΥ 
ΚΑΤΗΓΟΡΙΑ ΠΕ 

ΠΕ3 Πολιτικών Μηχανικών: μία (1) θέση. 

ΚΑΤΗΓΟΡΙΑ ΤΕ 

ΤΕ5 Τεχνολόγων Τοπογράφων Μηχανικών: μία (1) 
θέση. 

ΤΕ19 Πληροφορικής: μία (1) θέση. 

ΚΑΤΗΓΟΡΙΑ ΔΕ 

ΔΕ29 Οδηγών αυτοκινήτων: δύο (2) θέσεις. 

ΔΕ28 Χειριστών μηχανημάτων έργων: δύο (2) θέσεις, 
Γ. ΘΕΣΕΙΣ ΓΕΩΠΟΝΙΚΟΥ ΠΡΟΣΩΠΙΚΟΥ 
ΚΑΤΗΓΟΡΙΑ ΠΕ 
ΠΕ9 Γεωπόνων: μία (1) θέση. 

ΚΑΤΗΓΟΡΙΑ ΤΕ 

ΤΕ13 Τεχνολογίας Γεωπονίας: μία (1) θέση. 

Εισαγωγικός βαθμός των υπαλλήλων κλάδων ΠΕ, ΤΕ, 
ΔΕ ορίζεται ο βαθμός Δ' και καταληκτικός ο βαθμός Α'. 

Εισαγωγικός βαθμός των υπαλλήλων κλάδων ΥΕ ορίζε¬ 
ται ο βαθμός Ε' και καταληκτικός ο βαθμός Β'. 

Για τη σύσταση των ανωτέρω θέσεων στον ΟΕΥ του 
12ου Συμβουλίου περιοχής Ν. Τρικάλων, δεν απαιτούνται 
οι οικονομικές προϋποθέσεις που προβλέπονται στο άρ¬ 
θρο 12 παρ. 3 του Ν. 1188/81, όπως αντικαταστάθηκε με 
το άρθρο 8 παρ. 5 του Ν. 2307/95. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίκαλα, 1 Μαρτίου 1996 

Ο Περιφερειακός Διευθυντής 
ΓΕΩΡΓΙΟΣ ΤΡΑΝΤΟΣ 

- +- 

Αριθ. 4/675 (4) 

Απαγόρευση κυνηγίου για μία 5ετία στην περιοχή ·<Γαβρά- 
δια» της κοινότητας Βαρβάρας Ν. Χαλκιδικής. 

Ο ΠΕΡΙΦΕΡΕΙΑΚΟΣ Δ/ΝΤΗΣ Ν. ΧΑΛΚΙΔΙΚΗΣ 
Έχοντας υπόψη: 

1. Τις διατάξεις των άρθρων 4, 5, 6 του Ν. 2240/94 και 
το άρθρο 14 του Ν. 2273/94. 

2. Τις διατάξεις του άρθρου 255 παρ. 5 του Ν.Δ. 86/69, 
όπως τροποποιήθηκε με το άρθρο 7 του Ν. 177/1975. 


3. Τις διατάξεις του Π.Δ. 94/93 {ΦΕΚ 40/τ. Α7 
22.3.1993) σε συνδυασμό με εκείνες του άρθρου 1 του Ν. 
2026/92 (ΦΕΚ 43/τ. Α792), που μεταβιβάζει την αρμο¬ 
διότητα του Υπουργού για απαγόρευση κυνηγίου περιορι¬ 
σμένης χρονικής περιόδου στους Νομάρχες. 

4. Την αριθ. 414985/29.11.1995 (ΦΕΚ 757/τ. Β7 
18.12.85) κοινή Υπουργική απόφαση των Υπουργών Εθνι¬ 
κής Οικονομίας και Γεωργίας «Μέτρα διαχείρισης της 
άγριας πτηνοπανίδας». 

5. Τα αριθ. 95/25.5.95 και αριθ. 31/22.7.95 έγγραφα 
του κυνηγετικού συλλόγου Αρναίας, για ίδρυση στην πε¬ 
ριοχή «Γαβράδια» της Κοινότητας Βαρβάρας, προσωρινού 
καταφυγίου θηραμάτων για μία 5ετία, στα πλαίσια της 
ασκουμένης απ’ αυτό φιλοθηραματικής πολιτικής του. 

6. Το αριθ. 980/6,11.95 έγγραφο της Κοινότητας Βαρ¬ 

βάρας μετά σχετικού πρακτικού (63/93) του Κοινοτικού 
Συμβουλίου που εγκρίνει την ίδρυση καταφυγίου θηραμά¬ 
των στη θέση «Γαβράδια» περιοχής της Κοινότητάς της 
επί εκτάσεως 11.164 στρεμμάτων για την αύξηση του θη- 
ραματικοϋ α. 

7. Την αριθ. 642/2240/2.6.95 αναφορά του Δασαρ¬ 
χείου Αρναίας, μεθ’ όλων των σχετικών σχεδιαγραμμάτων, 
που προτείνει την ίδρυση προσωρινού καταφυγίου θηρα¬ 
μάτων στη θέση «Γαβράδια» περιοχής της Κοινότητας 
Βαρβάρας, αποφασίζουμε: 

1) Απαγορεύουμε την Θήρα παντός θηράματος επί μία 
δετία στην έκταση των έντεκα χιλιάδων και εκατόν εξήντα 
τεσσάρων (11.164) στρεμμάτων που περιλαμβάνεται στα 
όρια που αρχίζουν: 

Βόρεια: Με αγρό ιδιοκτησίας Οικονόμου (δάσος) και με 
ρέμα πυρίνια, 

Ανατολικά: Με θάλασσα, 

Νότια: Με μαύρο Λάκκο μέχρι την θάλασσα και 

Δυτικά: Με Ιδιο Λάκκο και κλείνει με το δάσος Οικονό¬ 
μου. 

2) Περιμετρικά της εν εκτάσεως που φέρει την τοπωνυ¬ 
μία «Γαβράδια» και ανήκει στα διοικητικά όρια της Κοινό¬ 
τητας Βαρβάρας Ν. Χαλκιδικής, θα τοποθετηθούν ενδει¬ 
κτικές πινακίδες απαγόρευσης του κυνηγίου. 

3) Η παρούσα θα ισχύσει από την έναρξη της νέας κυνη¬ 
γετικής περιόδου και μέχρι την 30.7.2000. 

4) Ο συνημμένος χάρτης 1:50.000 μ, αποτελεί αναπό¬ 
σπαστο μέρος της παρούσης. 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Πολύγυρος, 21 Φεβρουάριου 1996 
Ο Περιφερειακός Διευθυντής 
ΘΕΟΔΩΡΟΣ ΚΑΚΚΑΒΑΣ 

Ρ(Τ>ΗΜΡΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ). 


_ _ I ~ 

ρ α μ ι κ Ο ΤΥΠΟΓΡΑ ΦΕΙΟ 

ΕΦΗΜΕΡΙΔΑ Τ ΗΣ ΚΥΒΕΡΝΗΣΕΩΣ^ - 

___—-— ΤΙ >-ν οοίοιί υρΡΤ ΟΒ * ΡΑΧ 52 34 312 

~ ί.πηΛΐΓΤΡΙΟΥ 34 . ΑΘΗΝΑ 104 32 · ΤΕΙΕΧ «3211 

ΠΛμίΡΓκΒΠ ΡΙΕΙ ΕΞΥΠΗΡ ΕΤΗΣΗ! ΠΟΛΙΤΏΝ- 

_ 1 -- Ή πβοΪλρρειαΚΑ ΓΡΑΦΕΙΑ 


ΚΕΝΤΡΙΚΗ ΥΠΗΡΕΣΙΑ 

Σο λωμού 51 

Πληροφορίες δημοσιευμάτων Α.Ε.-Ε.Π.Ε. 
Πληροφορίες δημοσιευμάτων λοιπών ΦΕΚ 
Πώληση Φ.Ε.Κ· 

Φωτοαντίγραφα παλαιών φ.ε.Κ· 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε.-Ε·· '·α· 

Εγγραφή Συνδρομητών Φ.Ε.Κ. και 

ηπΓΗΤτολά Φ.Ε.Κ. με πληρωμή μέσωΔΌ^ 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ Ε Κ. 


5225761 ΘΕΣΣΑΛΟΝΙΚΗ 

5230841 25ης Μαρτίου 21 Τ.Κ. 541 ου 

5225713 ΠΕΙΡΑΙΑΣ 

5249547 Νικήτα 6-8 Τ.Κ. 185 31 

5239762 ΠΑΤΡΑ 

5248141 ΚορΙνθου 327 Τ.Κ, 262 άό 

5248188 ΙΩΑΝΝΙΝΑ 
5248785 Διοικητήριο Τ.Κ. 454 44 

ΚΟΜΟΤΗΝΗ 

5248320 Δημοκρατίας 1 Τ.Κ. 691 


(031) 423955 

423956 
4136402 
4171307 
(061) 271249 
224581 

(0651) 21901 

(0531) 22637 

26522 




Τεύχος _2531_- 

---- ' " " 30.000 δρχ. 1.500 δρχ. I 

Α' (Νόμοι, Π.Δ., Συμβάσεις κτλ.) 50.000 » 2.500 * I 

Β' (Υπουργικές αποφάσεις κτλ.) 10 000 » 500 » I 

Γ (Διορισμοί, απολύσεις κτλ. Δημ. Υπαλλήλων) 50 0(χ) , 2.500 » I 

Δ' (Απαλλοτριώσεις, πολεοδομία κτλ.) ^ ^ ^ 1 250 » I 

Αναπτυξιακών Πράξεων (Τ Α Π.Σ.) 10 000 » 500 « | 

Ν.Π.Δ.Δ. (Διορισμοί κτλ. προσωπικού ΝΠΔΔ) 5 000 » 250 » 

Παράρτημα (Πίνακες επιτυχάντων διαγωνισμών) 10(χ)0 . 500 · 

Δελτίο Βιομηχανικής Ιδιοκτησίας (Δ.Ε.Β.Ι.) 3 .000 » 150 ’ I 

Ανωτάτου Ειδικού Δικαστηρίου (Α Ε.Δ.) 150 000 » 7.500 * I 

Ανωνύμων Εταιρειών 4 Ε.Π.Ε. 10Ό00 . 500 - I 

Προκηρύξεων Α.Σ.Ε.Π. _ Τοη οηη . 6-000 » 

■ ο, συνδρομές του εσωτερικού "^^ρΓεΓνίσίίΑΛτσ, στρ. Υπηρεσία τοσ Εύν,κοσ Τοπογράφε*», 
οποίο με τη ς,ρονΠδο τοο ενδ,α»ερομενο» πρίπε.» κ0 , ; „ οτ6Λϊ0 ™, με επιταγή κο. οε 

• ο, συνδρομές τον εξωτερικού είνο. διπΚτσ,ες των 

„»ο,ο ηο—εί οε συνδρομές. ειοπρύττετο, «η. οπδ ,ο Ταμείο τοο ΤΑΠΕΤ 

• Οι συνδρομητές τοο εξωτερικού μπορούν ναοί νου ^^,^^ρο,οηοοΡμπερτομΤΑΠΕΤ. I 

• Οι Δήμοι κοι οι Κοινδτητες Πλ ^“νδ^ άρχιζε^ την 1 η^ανουαρίου και λήγει την 31 η ΔεκεμΒρΙοο του Ιδιου χρύνομ δεν εννρύ- ! | 

' ^^'ϊδ^ϊψίς’ντΓμΐρδτερο χρονικδ δΛοτημο 

^ ^ ιΙ —— 

- ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



